
           Nr.23/164/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Tratatului privind dreptul brevetelor, adoptat la Geneva la 1 iunie 2000, transmis cu adresa nr.P.L. x 571 din 22 septembrie 2004, înregistrată la Comisia pentru industrii şi servicii sub nr.23/164 din 22 septembrie 2004.



Proiectul de lege, potrivit art.75 din Constituţia României, republicată, şi art.86 alin.2 pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Senatului.



În raport de obiectul şi conţinutul său, proiectul de lege face parte din categoria legilor ordinare.

p.PREŞEDINTE,

Ioan Bivolaru

RAPORT

asupra proiectului de Lege pentru ratificarea Tratatului privind dreptul brevetelor, adoptat la Geneva la 1 iunie 2000



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege pentru ratificarea Tratatului privind dreptul brevetelor, adoptat la Geneva la 1 iunie 2000, transmis cu adresa nr.P.L. x 571 din 22 septembrie 2004, înregistrată la Comisia pentru industrii şi servicii sub nr.23/164 din 22 septembrie 2004.



Potrivit prevederilor art.75 alin.(1) din Constituţia României, republicată, şi ale art.86 alin.(2) punctul 1 din Regulamentul Camerei Deputaţilor, Camera Deputaţilor este prima Cameră sesizată, competenţa decizională în cazul acestui proiect de lege aparţinând Senatului.



Cu avizul nr.1178/15.07.2004, Consiliul Legislativ a avizat favorabil acest proiect de lege.



Comisia pentru buget, finanţe şi bănci, Comisia juridică, de disciplină şi imunităţi şi Comisia pentru învăţământ, ştiinţă, tineret şi sport au avizat favorabil proiectul de lege.



Proiectul de lege are ca obiect ratificarea Tratatului privind dreptul brevetelor, adoptat la Geneva la 1 iunie 2000, semnat de România la Geneva la 1 iunie 2004.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 28 septembrie 2004.



La lucrările comisiei au participat 21 de deputaţi din totalul de 25 membri ai comisiei.



După examinarea proiectului de lege, membrii comisiei au hotărât cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Tratatului privind dreptul brevetelor, adoptat la Geneva la 1 iunie 2000, în forma prezentată.



În raport de obiectul şi conţinutul său, proiectul de lege face parte din categoria legilor ordinare.

                   p.PREŞEDINTE,                                         SECRETAR,

                      Ioan Bivolaru                                           Aurelia Vasile

Expert,

Silvia Vlăsceanu

